**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013),члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 63. (шездесеттрећоj) седници, одржаној дана 15. децембра 2017. године, **УТВРЂУЈЕ**

**ПРЕДЛОГ ОДЛУКЕ**

**О ИЗМЕНИ ОДЛУКЕ О НАКНАДИ ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ ОПШТИНЕ ГАЏИН ХАН**

**УТВРЂУЈЕ СЕ** Предлог Одлуке о измени Одлуке о накнади за заштиту и унапређење животне средине општине Гаџин Хан, те исти доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

 број: 06-439-632/17-III

У Гаџином Хану, 15. децембар 2017. године ПРЕДСЕДНИК

 Саша Ђорђевић

На основу члана 87. Закона о заштити животне средине (Службени гласник Републике Србије број 135/2004,36/2009,36/2009 - др.закон,72/2009 – др.закон,43/2011 – одлука УС и 14/2016), Уредба о критеријумима за одређивање накнаде за заштиту и унапређење животне средине и највишег износа накнаде (Службени гласник Републике Србије број 111/2009), члана 14. тачка 5. и 12. и члана 39. Статута општине Гаџин Хан („Службени лист града Ниша“, бр. 63/2008, 31/2011, 46/2012 и 36/2013), Скупштина општине Гаџин Хан, на седници oдржаној дана 18. децембра 2017. године, донела је

 **О Д Л У К У**

**О ИЗМЕНИ ОДЛУКЕ**

**О НАКНАДИ ЗА ЗАШТИТУ И**

**УНАПРЕЂЕЊЕ ЖИВОТНЕ СРЕДИНЕ**

**ОПШТИНЕ ГАЏИН ХАН**

Члан 1.

У одлуци о накнади за заштиту и унапређење животне средине општине Гаџин Хан („Службени лист Града Ниша“, број 55/2010 и 87/2010) члан 5. мења се и гласи:

„Члан 5.

Обвезници плаћају накнаду по следећим тарифама исказане месечно по м2 (годишње по м2):

1. Власници, односно закупци станова, кућа за становање и других посебних делова зграда за становање, у месечном износу од 0,40 динара/м2,односно 4,80 динара/м2 годишње.
2. Власници, односно закупци пословног простора и других просторија и објеката пословне намене :

 - површине до 100 м2 у износу од 2,50 динара/ м2 (30,00 дин./м2 годишње);

 - површине од 100 м2 до 500 м2 у износу од 1,50 динара/ м2 (18,00 дин./м2 годишње);

 - површине од 500 м2 до 1000 м2 у износу од 1,20 динара/ м2 (14,40 дин./м2 годишње);

- површине од 1000 м2 до 2000 м2 у износу од 0,80 динара/ м2 (9,60 дин./м2 годишње);

 - површине од 2000 м2 до 5000 м2 у износу од 0,60 динара/ м2 (7,20 дин./м2 годишње);

- површине преко 5000 м2 у износу од 0,40 динара/ м2 (4,80 дин./м2 годишње).

Члан 2.

У одлуци о накнади за заштиту и унапређење животне средине општине Гаџин Хан („Службени лист Града Ниша“, број 55/2010 и 87/2010) члан 10. мења се и гласи:

„Члан 10.

 Обавеза за накнаду за обвезнике из члана 3. тачка 1. и 2. утврђује се на основу података из пореске пријаве ППИ-1 и ППИ-2 које порески обвезници подносе за утврђивање пореза на имовину и других евиденција и докумената којима располажу службе Општинске управе.

 Члан 3.

Ова одлука ступа на снагу осмог дана од дана објављивања у „Службеном листу Града Ниша“

Број:06- 257/2017-II

У Гаџином Хану , 18. децембар 2017.године

СКУПШТИНА ОПШТИНЕ ГАЏИН ХАН

 Председник

 Марија Цветковић

О б р а з л о ж е њ е

 Чланом 32. Закона о локалној самоуптрави („Службени гласник РС“ број 129/07,...,101/16) скупштина јединице локалне самоуправе у складу са законом , измећу осталог, утврђује стопе изворних прихода , као и начин и мерила за одређивање висине локалних такси и накнада.

 Чланом 87. Закона о заштити животне средине (Службени гласник Републике Србије број 135/2004,36/2009,36/2009 - др.закон,72/2009 – др.закон,43/2011 – одлука УС и 14/2016) прописано је да јединица локлане самоуправе може, из оквира својих права и дужности, прописати накнаду за заштиту и унапређење животне средине. Накнаду за заштиту и унапређење животне средине својим актом прописује скупштина јединице локалне самоуправе (члан 87. став 2.).

 Разлози за измену Одлуке о накнади за заштиту и унапређење животне средине општине Гаџин Хан („Службени лист Града Ниша“, број 55/2010 и 87/2010) је равномернији тарифни систем за обвезнике власнике и закупце пословног простора на територији општине Гаџин Хан дефинисаног у члану 5. Одлуке по коме обвезници плаћају ову врсту еколошке наканде. Превасходни циљ измене тарифног система , односно висине еколошке накнаде је растерећење обвезника (углавном правних лица, већих фирми), власника већег броја пословних објеката и великих површина пословног простора, високих износа еколошке накнаде годишње.

 Тако је повећана тарифа само за прву категорију обвезника валсника пословног простора до 100 м2 са досадашњих 2,00 дин/м2 месечно на износ од 2,50 дин./м2 месечно чиме су елиминисани безначајни износи еколошке накнаде на годишњем нивоу.

 Тарифа је смањена за површине пословног простора преко 2000 м2 која у актелној одлуци износи 0,80 динара по м2 на месечном нивоу. Ова тарифа је посебно оптерећивала обвезнике са великим бројем пословних објеката од којих се многи и не користе. Овим сниженим тарифама, примера ради, за пословни простор површине од 10000 м2 годишња еколошка накнада биће утврђена у износу од 48.000 динара.

 Координатор одсека,

 Дејан Гроздановић